רועי חן

ממוזער|שמאל|150px|רועי חן
**רועי חן** (נולד ב-10 בינואר 1980, כ"א בטבת ה'תש"ם, בתל אביב-יפו) הוא סופר, מחזאי ומתרגם ישראלי מרוסית, צרפתית ואנגלית. מחזאי הבית של תיאטרון גשר.

## ביוגרפיה
חן נולד בשנת 1980 וגדל בשכונת נחלת יצחק בתל אביב לאם ממוצא מרוקאי ולאב ממשפחה ספרדית ותיקה בארץ. בנעוריו למד בבית הספר לאמנויות בתל אביב.

חן הוא אוטודידקט מובהק; את השפה הרוסית לימד עצמו החל מגיל 16 בעזרת חברים וספרים. סיפור פרי עטו, "העיר ש'", נבחר בין הסיפורים המומלצים בתחרות הסיפור הקצר של "הארץ" לשנת 2004. הוא נודע בשל סגנון כתיבתו, סגנון בעל זיקה לריאליזם פנטסטי, הן בפרוזה והן במחזות.

משנת 2007 משמש כמחזאי הבית של תיאטרון גשר.

רועי חן היה מועמד לרשימה הקצרה של פרס ספיר לשנת 2020 על ספרו "נשמות".

בשנת 2021 זכה בפרס ראש הממשלה ליצירה ע"ש ראש הממשלה לוי אשכול.

בשנת 2022 זכה בפרס רוזנבלום לאמנויות הבמה על "תרומתו החשובה לתנועה העכשווית של "תיאטרון גשר", ועל תַרגומיו ועיבודיו יוצאי הדופן לבימה העברית".

בשנת 2023 הוכרז כחתן פרס עגנון לאומנות הסיפור לשנת תשפ"ד.

## חיים אישיים
מתגורר בתל אביב עם בת זוגו, מעצבת התיאטרון והגרפיקה פולינה אדמוב, בנם הוא הפסנתרן והמלחין אדם חן-אדמוב.

## יצירותיו
### ספרים
* **רעש גדול** (כתר ספרים, 2023)
* **נשמות** (כתר ספרים, 2020)
* **תל של אביב**, תריסר אגדות עירוניות על אנשים, חיות ואבנים. (הקיבוץ המאוחד, 2011)
* **סוסי הדיו**, (הקיבוץ המאוחד, 2005)

### מחזות
* **נשמות**, תיאטרון גשר, 2025, בימוי: איתי טיראן.
* **המשתמט**, בית לסין, 2023, בימוי: ארז דריגס. (עלה לראשונה בצוותא, 2018)
* **[[האוצר מתחת לגשר]]**, מחזה לילדים, תיאטרון גשר, 2021, בימוי: אמיר וולף.
* **מי כמוני**, תיאטרון גשר, 2020. בימוי: אילאיל סמל.
* **הרצל אמר!** תיאטרון גשר, 2017.
* **במנהרה**, תיאטרון גשר, 2017. בימוי: עירד רובינשטיין.
* **רוח התיאטרון**, מחזה לילדים, תיאטרון גשר, 2016. בימוי: אמיר וולף.
* **אני דון קיחוטה**, בהשראת הרומן מאת סרוונטס, תיאטרון גשר, 2015. בימוי: יבגני אריה.
* **אליס**, בהשראת כתבי לואיס קרול, תיאטרון גשר, 2015. בימוי: יחזקאל לזרוב.
* **מסעות אודיסאוס**, מחזה לילדים בהשראת הומרוס, תיאטרון גשר, 2014. בימוי: שיר גולדברג.
* **הדיבוק**, בהשראת ש. אנ-סקי, תיאטרון גשר, 2014. בימוי: יבגני אריה.
* **שושנת יריחו**, תיאטרון מלנקי-תמונע, 2005. בימוי: איגור ברזין.
* **ריקוד לבן**, פסטיבל תיאטרון רחוב בבת-ים ופסטיבל עכו, 2004.

## תרגומים
### תרגום ספרות
* פו הדב / א. א. מילן (מאנגלית, בהוצאת כתר ספרים, 2022)
* השחף / אנטון צ'כוב (מרוסית, הוצאת סדרת ה-21 מבית "הו", הקיבוץ המאוחד, 2021)
* טרגדיות קטנות / אלכסנדר פושקין (מרוסית, בהוצאת כרמל, 2016)
* מהתלות / אנטון צ'כוב (מרוסית, בהוצאת כרמל, 2016)
* אנשים עלובים / פיודור דוסטויבסקי (מרוסית, בהוצאת הקיבוץ המאוחד, הספריה החדשה, 2009)
* שדרות אפלות / איוון בונין (מרוסית, בהוצאת ידיעות אחרונות, 2008)
* סיפורי קולימה / ורלאם שלאמוב (מרוסית, בהוצאת ידיעות אחרונות - ספרי חמד, 2005)
* אני אוהב לשבור לאנשים את הפרצוף / דניאיל חארמס (מרוסית, בהוצאת ספרית מעריב, 2003, הוצאה מחודשת בהוצאת כתר, 2022)

### תרגום מחזות ועיבודים לתיאטרון

## קישורים חיצוניים

* 

**מכּתביו**:
* 
* 
* סאדו-מאזו בארץ הקודש, סיפור קצר, אתר מעבורת, 2020
* שנת לידה: 2018, סיפור קצר, אתר יקום תרבות, 2018
* לב של אבן , סיפור קצר מתוך "תל של אביב", אתר "מעבורת", 2017
* האבן, סיפור קצר מתוך "תל של אביב", ב"נקודתיים", 2011
* יתוש, סיפור קצר מתוך "תל של אביב", באתר קורא בספרים, 2015
* 
* 

## הערות שוליים

קטגוריה:סופרים ישראלים
קטגוריה:מחזאים ישראלים
קטגוריה:מתרגמים ישראלים
קטגוריה:מתרגמים לעברית
קטגוריה:מתרגמים מצרפתית לעברית
קטגוריה:מתרגמים מרוסית לעברית
קטגוריה:מתרגמים מאנגלית לעברית
קטגוריה:מתרגמי פיודור דוסטויבסקי
קטגוריה:אוטודידקטים ישראלים
קטגוריה:בוגרי בית הספר לאמנויות תל אביב
קטגוריה:זוכי פרס היצירה לסופרים ומשוררים
קטגוריה:ישראלים שנולדו ב-1980
קטגוריה:זוכי פרס שר התרבות לשימור ולטיפוח תרבויות ישראל ע"ש יצחק נבון